
	      REPUBLIKA HRVATSKA
OPĆINSKI PREKRŠAJNI SUD U ZAGREBU
        Zagreb, Avenija Dubrovnik br. 8

Poslovni broj: Pp-3799/2026

U   I M E   R E P U B L I K E   H R V A T S K E 

P R E S U D A
 
[bookmark: OLE_LINK2]Općinski prekršajni sud u Zagrebu, po sucu Valeriji Radić, uz sudjelovanje zapisničarke Danijele Brebrić u prekršajnom predmetu protiv okrivljenika Hrvoja Fresla, zastupanog po odvjetniku Jurici Tončiću, zbog prekršaja iz čl. 75. st. 4. u svezi s čl. 293. st. 1. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 42/20, 114/22, 133/23, 145/24) povodom prigovora okrivljenika na obavezni prekršajni nalog PU Zagrebačke, I Postaje prometne policije klasa: 211-07/25-4/30378, nakon žurnog postupka, 

p r e s u d i o   j e 

I. Temeljem čl. 183. Prekršajnog zakona (NN 107/07, 39/13, 157/13, 110/15, 70/17, 118/18, 114/22),

Okrivljenik: Hrvoje Fresl, sin Borisa i Biserke,  rođ. 15.03.1991. u Zagrebu, s prebivalištem u Zagrebu, Poljička ulica 25,  državljanin RH, OIB 72776232965, SSS, klesar, zaposlen u firmi F-klesarstvo Fresl, s mjesečnim primanjima oko 1.300.00 eura, oženjen, otac jednog djeteta, prekršajno nekažnjavan, protiv njega se ne vodi drugi postupak za drugi prekršaj ili kazneno djelo,

k r i v   j e

 što je 10. srpnja 2024. u 17:09 sati upravljao osobnim automobilom reg. oznake ZG 4373-JD u Zagrebu, sjevernim kolnikom Ulice grada Vukovara, srednjom prometnom trakom u smjeru zapada, dionicom gdje se u sve tri prometne trake nalazila kolona vozila, te je dolaskom do kućnog broj 237C, iako ne smije započeo prelaziti iz trake u traku (tzv. slalom vožnja) odnosno prvo se prestrojio u lijevu prometnu traku, a odmah potom u desno da bi se preko srednje prometne trake prestrojio u desnu prometnu traku, pa je tom prilikom zbog takvog načina vožnje odnosno slalom vožnje u kočenju prednjim lijevim dijelom vozila naletio na stražnji desni bočni dio osobnog automobila reg. oznake ZG 0007-KP, kojim je upravljala Vesna Banović, istim kolnikom, srednjom prometnom trakom u smjeru istoka, a u trenutku nesreće se prestrojavala u desnu prometnu traku, a uslijed jačine naleta osobni automobil reg. oznake ZG 4373-JD, stražnjim dijelom je odbačen u smjeru sjeverozapada gdje je stražnjim desnim kotačem naletio na sjeverni rubni kamen, uslijed čega je došlo do prevrtanja vozila na krov, te ponovo na kotače, nakon čega se stražnjim dijelom zaustavio na mekom terenu sa sjeverne strane, a prednjim dijelom na kolniku i uslijed jačine naleta osobni automobil reg. oznake ZG 0007-KP, odbačen je u smjeru sjeverozapada te je tom prilikom prednjim desnim kotačem naletio na sjeverni rubni kamen, i u nesreći je tjelesne ozljede zadobio okrivljenik,   

čime je počinio prekršaj iz čl. 75. st. 4. u svezi s čl. 293. st. 1. Zakona o sigurnosti prometa na cestama,

pa mu se na osnovi navedenog propisa izriče: 

NOVČANA KAZNA U IZNOSU OD 390,00 (tristo devedeset eura) eura.

Ako okrivljenik plati 2/3 izrečene novčane kazne smatrat će se da je novčana kazna plaćena u cijelosti.

U izrečenu novčanu kaznu uračunava se iznos od 260,00 (dvjesto šezdeset eura) eura što predstavlja 2/3 novčane kazne izrečene u presudi, koju je okrivljenik platio pa isti više nema za platiti NIŠTA. 

II Temeljem čl. 139. st. 6. Prekršajnog zakona, okrivljenik se u cijelosti oslobađa dužnosti naknade troškova postupka iz čl. 138. st. 3. Prekršajnog zakona.
	       
                  Obrazloženje

1. PU Zagrebačka, I Postaja prometne policije klasa: 211-07/25-4/30378 izdala je dana 24.03.2025. obavezni prekršajni nalog protiv okrivljenika, zbog djela prekršaja činjenično i pravno opisanog u izreci ove presude, a na koji nalog je okrivljenik pravodobno podnio prigovor, pa je isti stavljen izvan pravne snage i nastavljeno je s vođenjem prekršajnog postupka. 
2. Okrivljenik ispitan pred ovim sudom izjavio je da je točno da je kritične zgode upravljao navedenim osobnim vozilom Ulicom grada Vukovara, srednjom prometnom trakom u smjeru zapada te je započeo prestrojavanje kolone vozila te se prestrojio u lijevu prometnu traku, a potom je krenuo u desno te se prestrojio u desnu prometnu traku i prilikom prestrojavanja u kočenju je prednjim lijevim dijelom vozila naletio na zadnji desni bočni dio vozila marke Land Rover, a koje vozilo se u trenutku nesreće prestrojavalo u desnu prometnu traku. Od tog naleta njegovo vozilo je odbačeno te je zadnjim desnim kotačem naletjelo na rubni kamen, te se vozilo prevrnulo na krov. U nesreći je zadobio tjelesne ozljede. Žao mu je zbog počinjenog prekršaja. Ističe da je odmah po primitku obaveznog prekršajnog naloga uplatio dvije trećine kazne za počinjeni prekršaj kao i troškove postupka određene u nalogu. U spis je dostavio presliku potvrde o uplati. Nije do sada kažnjavan. 
3. U tijeku postupka analizirana je obrana okrivljenika, izvršen je uvid u izvješće o počinjenom prekršaju, zapisnik o očevidu, skicu mjesta događaja, potvrdu o uplati kazne iz koje je vidljivo da je okr. kaznu za počinjeni prekršaj u iznosu od 260,00 eura platio dana 09.03.2026., kao i troškove postupka (izdavanja obaveznog prekršajnog naloga, izradu skice mjesta događaja) u iznosu od 39,82 eura. 
4. Na temelju tako provedenog postupka, sud je utvrdio da je okrivljenik počinio djelo prekršaja za koje se tereti, zbog čega je i proglašen krivim te mu je sud izrekao primjernu novčanu kaznu.
5. Budući je okrivljenik platio novčanu kaznu, time je svoju obvezu o plaćanju kazne – IZVRŠIO. 
	6. Temeljem u izreci citiranih propisa okrivljenik se oslobađa dužnosti naknade  troškova prekršajnog postupka u paušalnom iznosu, jer se takva odluka u konkretnom slučaju, pokazuje primjerenom i opravdanom.

Ova presuda je pravomoćna.
Protiv presude žalba nije dopuštena. 

U Zagrebu, 28. travnja 2026. 

Zapisničar 									      Sudac
Danijela Brebrić 	                                                                          Valerija Radić


Dostavna naredba:
1. Okrivljeniku Hrvoje Fresl, Zagreb, Poljička ulica 25
2. Odvjetniku Jurica Tončić, Zagreb, Đorđićeva 19 
3. Tužitelju I postaja prometne policije Zagreb
4. Pismohrana-ovdje

